Foto: HRT

VRŠITELJ dužnosti ravnatelja HRT-a Siniša Kovačić donio je odluku kojom se kao dio identiteta Hrvatske radiotelevizije vraća stari logotip s crvenim kvadratićima osmišljen prije više od dvadeset godina.



"Zbog brojnih pritužbi i upita gledatelja o tome zašto je Hrvatska radiotelevizija od jeseni prošle godine u svojim programima započela uglavnom upotrebljavati jednobojni logotip, odlukom vršitelja dužnosti glavnoga ravnatelja Hrvatske radiotelevizije Siniše Kovačića izvorni logotip s prepoznatljivim crvenim kvadratićima od danas je ponovno dio identiteta Hrvatske radiotelevizije", ističe se u obavijesti HRT-a.



Logotip s crvenim kvadratićama izradio je poznati hrvatski dizajner Boris Ljubičić, a HRT ga upotrebljava oko dvadeset godina, naglašavaju s Hrvatske radiotelevizije.